

**Еуразиялық үкіметаралық кеңестің 2015 жылғы 8 қыркүйектегі № 9 шешіміне өзгеріс енгізу туралы**

Еуразиялық үкіметаралық кеңестің 2018 жылғы 27 қарашадағы № 5 шешімі.

      2014 жылғы 29 мамырдағы Еуразиялық экономикалық одақ туралы шарттың 92-бабының 6-тармағына сәйкес Еуразиялық үкіметаралық кеңес шешті:

      Еуразиялық үкіметаралық кеңестің 2015 жылғы 8 қыркүйектегі № 9 шешімімен бекітілген Еуразиялық экономикалық одақ шеңберіндегі өнеркәсіптік ынтымақтастықтың негізгі бағыттарының 5.2-тармағы мынадай мазмұндағы абзацтармен толықтырылсын:

      "Комиссия мүше мемлекеттердің сезімтал тауарларға қатысты қабылдаған (әзірлеген) құқықтық актілерінің (актілер жобаларының) тізілімін Одақтың ресми сайтында жүргізуді және орналастыруды қамтамасыз етеді.

      Тізілім Сезімтал тауарларға қатысты консультациялар жүргізу тәртібінің 18-тармағына және (немесе) сезімтал тауарларға қатысты ұлттық өнеркәсіптік саясатты іске асырудың жоспарланған бағыттары туралы Еуразиялық экономикалық одаққа мүше мемлекеттерді өзара хабардар етуге (№ 3 қосымша) және Комиссия жүргізетін мүше мемлекеттердің сезімтал тауарларға қатысты құқықтық актілер әзірлеу және қабылдау мониторингі нәтижелеріне сәйкес мүше мемлекеттердің келісуі бойынша мүше мемлекеттер ұсынған ақпарат негізінде қалыптастырылады".

**Еуразиялық үкіметаралық кеңес мүшелері:**

|  |  |  |  |  |
| --- | --- | --- | --- | --- |
| *Армения*  *Республикасынан* | *Беларусь*  *Республикасынан* | *Қазақстан*  *Республикасынан* | *Қырғыз*  *Республикасынан* | *Ресей*  *Федерациясынан* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК